กลุ่มชินคอร์ปลั่นแนวโน้มกำไรเติบโตดี
กลุ่มชินคอร์ปมั่นใจแนวโน้มปีนี้กำไรโตดีต่อจากผลงานของ ADVANCTHCOM
21 ก.พ. 2556

กลุ่มชินคอร์ปมั่นใจแนวโน้มปีนี้กำไรโตดีต่อจากผลงานของ ADVANCTHCOM
น.ส.ทมยันตี คงพูลศิลป์ ผู้อำนวยการสำนักนักลงทุนสัมพันธ์ บริษัท ชิน คอร์ปอเรชั่น (INTUCH) ให้ข้อมูลแก่นักลงทุน ว่าแนวโน้มผลการดำเนินงานของกลุ่มปีนี้ คาดว่ายังเติบโตดีจากปีก่อนตามธุรกิจบริษัทลูก ทั้งบริษัท แอดวานซ์ อินโฟร์ เซอร์วิส (ADVANC) และบริษัท ไทยคม (THCOM)
ทั้งนี้ คาดว่ารายได้จากการให้บริการของ ADVANC จะเติบโต 8% เนื่องจากการให้การบริการเพิ่มขึ้นโดยเฉพาะบริการข้อมูลขณะที่ THCOM ปีก่อนรายได้เติบโตเกือบ 10% และปีนี้รายได้ก็ยังดีอยู่ โดยการใช้งานช่องสัญญาณเต็มแล้ว มีการใช้งานดาวเทียมไทยคม 4 หรือไอพีสตาร์เพิ่มขึ้น ด้านดาวเทียมไทยคม 6เมื่อกลางปีก่อนใช้เวลาทดสอบกว่าจะใช้งานได้จริง คาดว่าไตรมาส 4 ปีนี้
ปี 2555 ที่ผ่านมา INTUCH มีกำไรสุทธิ 13,787 ล้านบาท ลดลง 17% จากปี 2554 เนื่องจากปี 2554บริษัทบันทึกกำไรขายเงินลงทุน ADVANC จำนวน 7,264 ล้านบาท แต่หากคิดเฉพาะกำไรปกติเพิ่มขึ้น 48% จากปี 2554
กำไรของชินคอร์ปมาจากกำไรของ ADVANC เป็นหลัก นอกจากนั้น THCOM ยังพลิกกลับมามีกำไรเป็นครั้งแรกในรอบ 5 ปี
น.ส.นัฐยา พัวพงศกร ผู้จัดการฝ่ายนักลงทุนสัมพันธ์ ADVANC กล่าวว่า ภายหลังได้ใบอนุญาต 3จี คลื่น 2.1 กิกะเฮิรตซ์ เมื่อเดือน ธ.ค. 2555 บริษัทได้เตรียมเงินลงทุน 7 หมื่นล้านบาท สำหรับ 3 ปีข้างหน้าเพื่อสร้างโครงข่ายที่ครอบคลุม 97% ของประชากรเทียบเท่าโครงข่ายปัจจุบันเพื่อให้คลื่นใหม่นี้สนับสนุนการเติบโตของบริษัทใน 15 ปีข้างหน้าเทียบเท่าคลื่น 900
ทั้งนี้ ประมาณการรายได้เติบโต 68% จากบริการข้อมูลที่คาดว่าจะเติบโตจากบริการ 3จี แต่คาดว่าอัตรากำไรก่อนหักดอกเบี้ยภาษีและค่าเสื่อมราคา (อีบิตดา) จะลดลงจาก 43.4% ปีก่อนมาอยู่ที่ 4142%จากการโรมมิงและค่าใช้จ่ายการตลาดที่เพิ่มขึ้น
“อีบิตดาที่ลดลงเป็นเพราะการคาดว่าจะมีลูกค้าย้ายโครงข่ายมาใช้ 3จี เพียง 40% อีก 60% บริษัทยังต้องเสียค่าใช้จ่ายส่วนแบ่งรายได้สัมปทาน 30%” น.ส.นัฐยา กล่าว
ระบบโครงข่ายคลื่น 1800 ของบริษัทจะหมดอายุสัมปทานเดือน ก.ย. 2556 และคลื่น 900 หมดอายุสัมปทานปี 2558
สำหรับงบลงทุน 3 ปี 7 หมื่นล้านบาทนั้น งบ 7,000 ล้านบาท จะเป็นงบการเงินที่กันไว้ดูแลซ่อมแซมในการลงทุนโครงข่ายเดิม โดยงบลงทุนมาจากเงินสดจากการดำเนินงานของบริษัทที่มีเพียงพอ โดยปี 2555 มีเงินสดถึง 5 หมื่นล้านบาท และงบดังกล่าวเป็นการทยอยลงทุน โดยบริษัทยังคงนโยบายปันผล100% ของกำไรสุทธิ
น.ส.นัฐยา กล่าวว่า บริษัทจะสร้างฐานลูกค้า 810 ล้านเลขหมายบนโครงข่าย 2.1 กิกะเฮิรตซ์ ภายในปี 2556